Sabinet | Volume 108, Issue 3179
Volume 108, Issue 3179, 2005
Die Kerkblad - Volume 108, Issue 3179, September 2005
Volume 108, Issue 3179, September 2005
Bewaak jou hart : uit die Woord
Author P.J. De Bruyn
Die besondere kenmerk van die tiende gebod is dat dit nie net sekere woorde en dade as sondig aan ons voorhou en dit verbied nie, maar dat dit na die oorsprong van die mens se handel en wandel gaan, naamlik die hart van die mens, en elke begeerte of gedagte teen enige gebod van God direk veroordeel. Dit gaan hier nie om wat die hand doen of die oog sien of die mond sê nie, maar dit gaan om wat die hart begeer.
Terreur : die verskuilde, onkonvensionele oorlog : redaksioneel
Waar op aarde is daar vandag veiligheid ? - sou &apos;n mens wou vra. In elk geval nie in die groot wêreldstede nie. Nié in New York of Washington DC, nie in Madrid of Londen, nie Bagdad of Bali, nie in Kaïro en selfs nie in Jerusalem, die "stad van vrede" nie. Oral dring fanatieke en ekstremistiese selfmoordbomaanvallers in en saai hulle paniek en vrees.
Die kerk in China : hoofartikel
Tydens &apos;n besoek aan China koop ek op die lughawe van Beijing &apos;n boek getitel Christianity in China, geskryf deur Luo Weihong en vertaal deur Zhu Chengming. Ongelukkig ontbreek die publikasiedatum, maar uit die inhoud blyk dat die boek in ongeveer 2002 uitgegee is. Die skrywer vertel dat die Chinese Protestantisme teruggevoer kan word na September 1807 toe &apos;n Engelse sendeling met die van Morrison in China begin werk het.
Gehoorsame gelowiges leef en werk vreugdevol : brandpunt
Het ons nog vreugde in ons lewe? Het ons nog idealisme? Of het ons beide verloor in die gejaag na &apos;n hoër lewenstandaard? Het ons innerlike vrede of moet ons altyd vermaak word sodat ons nie besef hoe leeg ons lewens is nie? Almal kla oor die gejaagde lewe, maar dit word geraam dat die gemiddelde Suid-Afrikaner vier ure per dag televisie kyk! Dikwels is ons kerklike bydraes minder as die maandelikse koste van DSTV.
Liturgiek ... : nie meer die stiefkind van die teologie nie : van die Teologiese Skool
Source: Die Kerkblad 108, pp 10 –11 (2005)
Die ware verhaal word vertel van die bejaarde omie wat self nie meer aan eredienste kan deelneem nie. Hy ontvang weekliks oudiobandjies van die erediens, maar hy laat die masjien oor al die ander dele van die liturgie gaan en luister dan net na die preek. Die preek is duidelik vir hom die enigste liturgiese handeling.
Die redakteur gesels met ... Riaan Cruywagen
Source: Die Kerkblad 108, pp 12 –16 (2005)
Riaan Cruywagen vier vanjaar sy 40ste jaar in die uitsaaiwese en sy 30ste jaar as TV-nuusaanbieder. Sy uitsaailoopbaan het in 1965 tydens sy studentedae op Stellenbosch begin, waar sy SAUK-studiebeurs onder meer bepaal het dat hy deeltyds by die SAUK in Kaapstad moes uitsaai.
Bewoon, bewerk, heers oor (en verwoes?) die aarde : aktuele tema - erfenis
Author I.J. Van der Walt
Source: Die Kerkblad 108, pp 18 –21 (2005)
In Genesis 1:28 word die mens deur God die opdrag gegee om vrugbaar te wees, baie te word en om die aarde te bewoon en te bewerk. Hierdie taak het egter ná die sondeval aansienlik moeiliker geword aangesien God die aarde deur die mens se toedoen vervloek het (Gen 3:17). Dit het die gevolg gehad dat die aarde dorings en distels laat uitspruit het (Gen 3:18), wat die mens laat swaarkry het om in sy behoeftes te voorsien.
Erfenis is menslike maaksel en (ver)-beelding : aktuele tema - erfenis
Source: Die Kerkblad 108, pp 22 –23 (2005)
Die woord erfenis in Afrikaans en Engels hou alreeds in dat iets van &apos;n tyd of persoon wat verbygegaan het, agterbly het en nou aan die "erfgename" behoort. Dit hou ook die betekenis in dat die erfenis &apos;n geheel is wat afgerond, voltooid en seker, vas of onveranderlik is.
Die verskuiwing van die Teologiese skool na Potchefstroom : aktuele tema - erfenis
Source: Die Kerkblad 108, pp 24 –26 (2005)
Op 13 Februarie 1950 - &apos;n eeu gelede - met die amptelike opening van die Teologiese Skool is die twee nuwe geboue, naamlik die Teologiese Skool en die rektorswoning, in Potchefstroom amptelik in ontvangs en in gebruik geneem. Dit het nie sommer maar vanself gebeur nie. Daar sit &apos;n stukkie interessante geskiedenis daaragter. Die Teologiese Skool dateer natuurlik terug na 1869.
Die kerk op die platteland : diskussie
Ds. Dirk Wijnbeek is die afgelope 34 jaar betrokke by die wel en wee en die uitdagings van die plattelandse bediening. Hy meen dat die GKSA tot dusver nog maar net &apos;n bietjie krisisbestuur toegepas het ten opsigte van die Gereformeerde Kerke op die platteland, en dat dit hoog tyd geword het om in diepte te kyk na die kerke op die platteland.
Die SARK en Zimbabwe
Die Suid-Afrikaanse Raad van Kerke (SARK) het onlangs &apos;n afvaardiging na Zimbabwe gestuur om persoonlik ondersoek in te stel na die stand van sake wat, volgens talle mediaberigte, &apos;n uiters kritieke punt bereik het. Die SARK het die Zimbabwiese Raad van Kerke uitgedaag om nóú hulle stem teen pres. Robert Mugabe se uitsetting van mense uit hulle huise te laat hoor.
Die plattelandse kerk ... agter geslote deure? : diskussie
Author S.P. Venter
Source: Die Kerkblad 108, pp 30 –32 (2005)
Die artikel van ds. Pieter van der Walt, "Die kerk op die platteland ... deure sluit of nuut dink?", het &apos;n mens regtig aan die dink gesit. Nie dat &apos;n mens nog nie daaraan gedink het nie, maar die boodskap of suggestie is duidelik - maak die deure wawyd oop. Hoe prakties of werkbaar dit is bly &apos;n ope vraag. &apos;n Mens sien baie dinge raak op die platteland, waarvan ek &apos;n paar hieronder noem.
Waarom en waartoe? : diskussie
Author Ludi Schulze
Source: Die Kerkblad 108, pp 33 –36 (2005)
Hierdie bydrae deur Prof. Ludi Schulze het hy verwerk en vertaal uit &apos;n verhandeling deur Diethelm Michel van Mainz. Dit handel oor &apos;n onopgemerkte eiendomlikheid van Hebreeus en die konsekwensies daarvan vir die Ou-Testamentiese geskiedenisbeskouing. - Red. Die probleem Sinonieme is &apos;n besondere uitdaging vir &apos;n taalkundige. Taal is immers ekonomies: as die taal een maal vir &apos;n saak/omstandigheid of ding &apos;n woord geyk het, bestaan geen noodsaak om nóg &apos;n woord te skep nie. Oorspronklike sinonieme bestaan gevolglik in geen taal nie.
Op besoek aan die gereformeerde kerke in Korea : van oraloor
Author Jaco Kruger
Source: Die Kerkblad 108, pp 37 –39 (2005)
Ek het nooit besef dat die Koreaanse skiereiland, ingedruk soos wat dit is tussen China en Japan, &apos;n trotse geskiedenis van onafhanklikheid het wat oor ten minste 2 000 jaar strek nie! My opvoeding in die Koreaanse geskiedenis en kultuur het vroeg op Sondagoggend 3 Julie begin toe ds. Yeol Kim saam met een van die diakens van Shin-gwang ("nuwe lig")-gemeente vir my en pa Paul op Seoul se Incheon-lughawe kom oplaai het. Saam met &apos;n hele warboel ander indrukke van die Koreaanse kultuur (waarvan heelwat te make gehad het met eetgewoontes en skoene uittrek!) het hierdie brokkie inligting ons pas afgelope Koreaanse ervaring uitgemaak.
Meegevoel : van oraloor
In die afgelope maande het twee van ons afgetrede predikante ons deur die dood ontval, naamlik di. JP Coetzee en SPB Buys. Ons dank die Here vir wat hulle, elkeen op sy besondere wyse, vir die kerk en die koninkryk beteken het. Graag wens ons hulle eggenotes, kinders en families die vertroosting van die Heilige Gees toe. Mag die krag en genade van ons goeie Vader elke dag genoeg wees. Ons hoop om spoedig huldeblyke van ons ontslape broeders in Die Kerkblad te publiseer. - Red.
Oudredakteur word 90 : van oraloor
Op Maandag 8 Augustus het &apos;n voormalige redakteur van Die Kerkblad 90 geword. Prof. PJ Coetzee was van 1958 - 1963 redakteur van ons blad. Hy was dus redakteur toe die GKSA in 1959 sy eeufeesviering gehad het en het in hierdie verband belangrike bydraes gelewer. Hy het in sy bedieningstyd, later ook as teologiese professor (1970-1980), besondere klem gelê op die handhawing van die gereformeerde waarheid en konfessie. Ek het hom persoonlik goed leer ken tydens my studentejare op Potchefstroom waar hy die ouderling en ek die diaken van &apos;n bepaalde wyk was.
&apos;n Hegte familie ... : die Gereformeerde Kerke in Japan : van oraloor
Hulle Teologiese Skool is spesiaal ontwerp (&apos;n hoekige betongebou) om die soliede beginselvastheid, soberheid en eenvoud van die Gereformeerde leer en godsdiens te simboliseer. En in hulle biblioteek is daar &apos;n sentrum vir Calvyn en Calvinisme wat jaarliks eenderde van die begroting ontvang sodat dit steeds meer uitgebou kan word. Hierdie twee dinge sê in &apos;n neutedop iets van die "Reformed Churches of Japan", die Japanse "Doppers", met wie ons die nouste ekumeniese eenheidsband het, een in leer, diens en tug.
Zimbabwe - land van teenstrydighede : indrukke oor Zimbabwe : van oraloor
Authors: Edmund De Beer and Lourens Nel
Zimbabwe is &apos;n land van teenstrydighede: opgeruim en skoon, maar ten koste van kos in die mae van curio-handelaars; een gemeente sterf &apos;n stadige dood, maar &apos;n ander groei; mense met werk voer &apos;n redelike bestaan, maar wie wil rus ná &apos;n lewe van harde werk gaan &apos;n hongerdood sterf; lang rye motors wat dae lank by vulstasies wag vir die volgende besending brandstof, maar die verkeerspolisie patrolleer die hoofweë sonder ophou in die nuutste C-klas Mercedesse.
Ds. Johan Fleischmann berig oor sy besoek aan Mosambiek : om geroep te wees ... : van oraloor
Source: Die Kerkblad 108, pp 44 –45 (2005)
Plig en plesier gemeng - dít was dié huisbesoek ... Eeeeerrrrkkk! druk die Linhas Aereas de Moçambique 737- Boeing se remme op die korterige aanloopbaan van Pemba se lughawe my vooroor teen die veiligheidsgordel. Welkom in Pemba! sluit die lugwaardin haar Portugese gemurmel af.
Centurion vier 30ste bestaansjaar : bou en bewaar met &apos;n toekomsperspektief! : van oraloor
Author Willie Jordaan
Source: Die Kerkblad 108, pp 46 –47 (2005)
Centurion vier vanjaar 30 jaar van die Here se seëninge. Onder die jaartema van "Bou en Bewaar" besef ons dat dit wat oor die jare heen hier by ons gebeur het net uit die vaderhand van die troue Verbondsgod kom. Vanuit Psalm 127 kom ons tot die besef dat elkeen wat op die Here vertrou nie krampagtig van sy eie vermoëns afhanklik is nie, maar dat die Here se seën jou dinge laat ontvang asof dit in jou slaap gebeur (vs 2).